CELEX: 32014R1397
Language: el
Date: 2014-10-22 00:00:00
Title: Κατ' εξουσιοδότηση κανονισμός (ΕΕ) αριθ. 1397/2014 της Επιτροπής, της 22ας Οκτωβρίου 2014 , για την τροποποίηση του κανονισμού (ΕΕ) αριθ. 318/2013 της Επιτροπής για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου  Κείμενο που παρουσιάζει ενδιαφέρον για τον ΕΟΧ

30.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 370/42
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1397/2014 ΤΗΣ ΕΠΙΤΡΟΠΉΣ
   της 22ας Οκτωβρίου 2014
   για την τροποποίηση του κανονισμού (ΕΕ) αριθ. 318/2013 της Επιτροπής για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (1), και ιδίως το άρθρο 7α παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 318/2013 της Επιτροπής (2) ενέκρινε το πρόγραμμα των ενοτήτων ad hoc για τη διενέργεια δειγματοληπτικής έρευνας εργατικού δυναμικού για την περίοδο 2016 έως 2018. Για κάθε ενότητα ad hoc, καθορίζει το θέμα, την περίοδο αναφοράς, το μέγεθος του δείγματος, καθώς και η προθεσμία για την αποστολή των αποτελεσμάτων.
            
         
               (2)
            
            
               Σύμφωνα με τον κανονισμό (ΕΕ) αριθ. 545/2014 του Ευρωπαϊκού Κοινοβουλίου και του Συμβουλίου (3), το εν λόγω πρόγραμμα καθορίζει επίσης τον κατάλογο και την περιγραφή του τομέα των εξειδικευμένων πληροφοριών για κάθε ενότητα ad hoc («υποενότητες ad hoc»).
            
         
               (3)
            
            
               Για να εξασφαλιστεί ότι ο κανονισμός (ΕΕ) αριθ. 318/2013 είναι συνεπής με τον κανονισμό (ΕΚ) αριθ. 577/98 όπως τροποποιήθηκε, το όνομα και περιγραφή της κάθε υποενότητας ad hoc θα πρέπει να προστεθεί στον προηγούμενο κανονισμό.
            
         
               (4)
            
            
               Συνεπώς, ο κανονισμός (ΕΕ) αριθ. 318/2013 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 318/2013 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Οκτωβρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 77 της 14.3.1998, σ. 3.
   
      (2)  Κανονισμός (ΕΕ) αριθ. 318/2013 της Επιτροπής, της 8ης Απριλίου 2013, για τη θέσπιση του προγράμματος ενοτήτων ad hoc, που θα καλύπτει τα έτη 2016 έως 2018, με σκοπό τη διενέργεια της δειγματοληπτικής έρευνας εργατικού δυναμικού που προβλέπεται από τον κανονισμό (ΕΚ) αριθ. 577/98 του Συμβουλίου (ΕΕ L 99 της 9.4.2013, σ. 11).
   
      (3)  Κανονισμός (ΕΕ) αριθ. 545/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, σχετικά με την τροποποίηση του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα (ΕΕ L 163 της 29.5.2014, σ. 10).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ
            Πολυετές πρόγραμμα ενοτήτων ad hoc
            1.   ΝΕΟΙ ΣΤΗΝ ΑΓΟΡΑ ΕΡΓΑΣΙΑΣ
            
            
               Περίοδος αναφοράς: 2016
            
               Υποενότητες (τομείς για τους οποίους πρέπει να παρέχονται λεπτομερέστερες πληροφορίες):
            
            
                         
                     
                     
                        Υποενότητα 1: Εκπαιδευτικό υπόβαθρο
                        Στόχος: να παράσχει περισσότερες πληροφορίες σχετικά με το ιστορικό της εκπαίδευσης των νέων, με τον εντοπισμό πτυχών που ενδέχεται να επηρεάσουν τις προοπτικές σταδιοδρομίας τους.
                     
                  
                         
                     
                     
                        Υποενότητα 2: Εύρεση θέσης εργασίας.
                        Στόχος: να συλλέξει πληροφορίες σχετικά με την ατομική προσέγγιση των νέων ως προς την εύρεση θέσης εργασίας και σχετικά με τη βοήθεια που λαμβάνουν για την εύρεση εργασίας· να αξιολογήσει τις αντιλήψεις των ίδιων των νέων ως προς το κατά πόσον το επίπεδο εκπαίδευσής τους αντιστοιχεί στις απαιτήσεις της τρέχουσας θέσης εργασίας τους.
                     
                  2.   ΑΥΤΟΑΠΑΣΧΟΛΗΣΗ
            
            
               Περίοδος αναφοράς: 2017
            
               Υποενότητες (τομείς για τους οποίους πρέπει να παρέχονται λεπτομερέστερες πληροφορίες):
            
            
                         
                     
                     
                        Υποενότητα 1: Οικονομικά εξαρτώμενη αυτοαπασχόληση
                        Στόχος: να προσδιοριστεί ο πληθυσμός των οικονομικά εξαρτώμενων αυτοαπασχολουμένων. Η ομάδα αυτή έχει κοινά χαρακτηριστικά τόσο με τους εργαζομένους όσο και με τους αυτοαπασχολουμένους και, ως εκ τούτου, έχει ένα αμφιλεγόμενο επαγγελματικό καθεστώς.
                     
                  
                         
                     
                     
                        Υποενότητα 2: Συνθήκες εργασίας των αυτοαπασχολούμενων ατόμων
                        Στόχος: να αναλύσει τις συνθήκες εργασίας των αυτοαπασχολουμένων και τους βασικούς λόγους για τη μετάβαση σε καθεστώς αυτοαπασχόλησης.
                     
                  
                         
                     
                     
                        Υποενότητα 3: Οι αυτοαπασχολούμενοι και οι εργαζόμενοι
                        Στόχος: να συγκρίνει τις στάσεις και τις προοπτικές των αυτοαπασχολούμενων ατόμων με αυτές των εργαζομένων, π.χ. επίπεδο ικανοποίησης από την εργασία.
                     
                  3.   ΣΥΝΔΥΑΣΜΟΣ ΕΠΑΓΓΕΛΜΑΤΙΚΗΣ ΚΑΙ ΟΙΚΟΓΕΝΕΙΑΚΗΣ ΖΩΗΣ
            
            
               Περίοδος αναφοράς: 2018
            
               Υποενότητες (τομείς για τους οποίους πρέπει να παρέχονται περισσότερες πληροφορίες):
            
            
                         
                     
                     
                        Υποενότητα 1: Ευθύνες φροντίδας
                        Στόχος: να καθοριστεί σε ποιο βαθμό η διαθεσιμότητα κατάλληλων υπηρεσιών για τη φροντίδα των παιδιών και άλλων εξαρτώμενων προσώπων επηρεάζει τη συμμετοχή των ατόμων στην αγορά εργασίας.
                     
                  
                         
                     
                     
                        Υποενότητα 2: Ευελιξία των εργασιακών ρυθμίσεων
                        Στόχος: να αναλύσει τον βαθμό ευελιξίας στην εργασία, από την άποψη του συνδυασμού της επαγγελματικής και της οικογενειακής ζωής.
                     
                  
                         
                     
                     
                        Υποενότητα 3: Διακοπές της σταδιοδρομίας και γονική άδεια
                        Στόχος: να προσδιορίσει τις διακοπές της σταδιοδρομίας που συνδέονται με τη φροντίδα των παιδιών ή άλλων εξαρτώμενων προσώπων, ιδίως τη γονική άδεια, και να αναλύσει τη διάρκειά τους.»